เริ่มกินยาคุม28เม็ดตอนมีประจำเดือนวันแรกวันที่21กินมาถึงเม็ดที่15 มีเลือดออกมา เป็นเลือดประจำเดือนรึป่าวคะ ปล.ประจำเดือนมาทุกเดือนสม่ำเสมอค่ะ มีเพศสัมพันธ์ ป้องกันตลอดค่ะ
สวัสดีค่ะ การมีเลือดออกขณะที่กำลังกินยาคุมกำเนิดแบบแผงรายเดือนนั้น อาจจะเป็นเลือดจากผลข้างเคียงของการใช้ยาแผงเอง ซึ่งเกิดได้ภายในประมาณ 1-3 เดือนแรกของการใช้ยา มักออกแค่กระปริดกระปรอย ติดกางเกงใน สาเหตุอื่นๆเช่น เลือดออกจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบเรื่องภาวะแทรกซ้อนของการตั้งครรภ์คิดถึงได้น้อย ถ้ากินยาคุมอย่างสม่ำเสมอ และป้องกันด้วยถุงยางอนามัยร่วมด้วยทุกครั้งหากยังมีเลือดออกมาต่อเนื่อง ควรไปพบแพทย์เพื่อหาสาเหตุที่แน่ชัดต่อไป เลือดประจำเดือนในกรณีที่กินยาคุมแบบแผงอยู่ ควรจะมาเมื่อยาคุมหมดแผงหรือก็คือหมด 21 เม็ดแรกที่มีฮอร์โมนค่ะ